Eurotrip

Eurotrip er en amerikansk komedie- og ungdomsfilm fra 2004 produceret af folkene bag Road Trip og Old School. Kort fortalt handler filmen om en amerikansk student som rejser med sine venner rundt i Europa.

Handling 

Filmen starter I Ohio, hvor Scott Thomas lige er blevet student på High School. Da han kommer ud til sin familie og møder sin kæreste fortæller hun, at hun har været ham utro og at hun derfor slår op.
Hjemme skriver Scott med Mieke (forvekslet med "Mike") fra tyskland. Scotts ven, Cooper, fortæller, at "Mike" (som de så tror er en dreng) sikkert snart vil spørge om "han" ikke snart kan komme til Amerika så de kan have sex. Da Mieke senere spørger om hun ikke skal komme til Amerika blokerer Scott straks mailen pga. Coopers advarsel. Og da Scotts lillebror, Bert, fortæller at personen han skriver med ikke hedder Mike, men Mieke (og at det er et normalt tysk pigenavn) prøver Scott at skrive tilbage til Mieke, men hun har nu blokeret ham.

Scott snakker nu med Cooper og de beslutter til sidst at tage til Europa. Cooper fortæller at de kan få rejser billigere ved at tage nogle ting med, men da de kommer til lufthavnen går der kun rejser til England. Cooper siger at de kan tage den tur, og da Scott fortæller ham, at England er en ø, siger Cooper at de bare kan svømme – så den rejse tager de.

I England kommer de ind på en bar som de finder ud af er en Manchester United fanklub bar og Scott får fortalt at de er fra en fanklub i Ohio. De drikker med hooligansene og vågner op næste morgen i en bus på vej til Frankrig. I Frankrig begynder hooligansene at jagte en mand i en fransk fodboldtrøje og Scott og Cooper er nu på egen hånd.

De to venner kommer i tanke om at deres andre venner, tvillingerne Jamie og Jenny, er i Paris og de aftaler at mødes med dem. De fire venner følges nu rundt i Europa for til slut at komme til Berlin og Miekes hjem. Det viser sig dog nu at Mieke er taget til Rom og at hun snart tager på en sejltur og derfor ikke kan kontaktes i lang tid. De fire venner tager til Rom, hvor de til sidst finder Mieke.

Medvirkende og steder 
På deres tur rundt i Europa er de i en række forskellige byer. Her er byerne med de vigtigste personer.

Hovedpersoner
 Scott Mechlowicz – Scott (Scotty) Thomas
 Jacob Pitts – Cooper Harris
 Michelle Trachtenberg – Jenny
 Travis Wester – Jamie

Ohio
 Kristin Kreuk – Fiona (Scotts ekskæreste)
 Nial Iskhakov – Bert Thomas (Scotts bror)
 Matt Damon – Donny (forsanger i band, som spiller "Scotty Doesn't Know")
 Jeffrey Tambor – Scotts far

London
 Vinnie Jones – Mad Maynard (Hooligansenes leder)

Paris
 J.P. Manoux – Robotmand
 Patrick Rapold – Christoph (mand som Jenny bliver forelsket i – kommer også i Bratislava)
 Fred Armisen – Italiensk mand i tog (er lidt for nærgående)

Amsterdam
 Lucy Lawless – Madame Vandersexxx (bestyrer af sexklub)
 Go Go Dyei Jen-Michel – Tjener
 Jana Pallaske – Anna (ekspedient i kamerabutik)
 Diedrich Bader – Tyv

Bratislava
 Dominic Raacke – Lastbilchauffør
 Steve Hytner – Grøn fe (kommer når de drikker noget absint – kommer også til allersidst i filmen)
 Rade Šerbedžija – Tibor (mand som "leder dem videre")

Berlin
 Walter Sittler – Miekes far
 Adam Dotlacil – Heinrich

Vatikanstaten
 Predrag Bjelac – Italiensk mand
 Joel Kirby – Schweizisk vagt
 Jessica Böhrs – Mieke (pigen, Scott har skrevet med)
 Patrick Malahide – Arthur Frommer (forfatter af rejseguide)
 Jack Marston – Pave Johannes Paul 2.
 Mindy Sterling – Kvinde i skriftestol

Referencer

Eksterne henvisninger 
 

Amerikanske film fra 2004
Komediefilm fra USA
Roadmovies